URJIT PATEL
 
ముంబయి: రిజర్వుబ్యాంకు వడ్డీరేట్లను సవరించినందున ఈప్రభావం క్షేత్రస్థాయికి వాణిజ్యబ్యాంకులు తీసుకెళ్లాల్సి
ఉంటుందని ఆర్‌బిఐ గవర్నర్‌ ఉర్జిత్‌పటేల్‌ వెల్లడించారు. ప్రతిసారి వడ్డీరేట్ల సవరణ జరిగిన తర్వాత వాణిజ్యబ్యాంకులు
ఈ వడ్డీరేట్ల తగ్గింపు ప్రయోజనాలను క్షేత్రస్థాయికి తీసుకెళ్లడంలేదు. ఎంపిసి సమీక్ష అనంతరం ఆయన మాట్లాడుతూ
వడ్డీరేట్లను ఏడేళ్ల దిగువకు తెచ్చినట్లు వెల్లడించారు. 25బేసిస్‌ పాయింట్లు తగ్గించి ఆరుశాతానికి తెచ్చామని వెల్లడించారు.
వడ్డీరేట్లు ప్రకటించిన వెంటనే సెన్సెక్స్‌ 50పాయింట్లు దిగజారి 32,523 పాయింట్లకు చేరింది. నిఫ్టీ 20 పాయింటు
్లదిగజారి 10,094 పాయింట్లకు చేరింది. బ్యాంకింగ్‌ ఉపసూచీ ఎన్‌ఎస్‌ఇలో నిలకడగా కొనసాగింది. గడచిన
మూడునెలల్లో చమురు, ఆహార ఉత్పత్తులు మినహా ద్రవ్యోల్బణం గణనీయంగా తగ్గిందని గవర్నర్‌ వెల్లడించారు.
ప్రస్తుతం చెలామణిలో ఉన్న కరెన్సీ తీరుతెన్నులు చూస్తే భవిష్యత్తులో మరింత సాధారణస్థితికి వస్తుందని
ఆర్‌బిఐ డిప్యూటిగవర్నర్‌ వైరల్‌ ఆచార్య వెల్లడించారు. అంతర్జాతీయ ఆర్ధిక మార్కెట్లు కూడా రాజకీయ అనిశ్చితులు,
వివిధ రంగాల్లో నెలకొన్న అనిశ్చితివల్ల దిగజారాయని అందువల్లనే ఆయా దేశాల బ్యాంకులు ఉద్దీపనలు ప్రకటించినట్లుగా
అంచనా. ప్రైవేటు పెట్టుబడులను మరింతగా ప్రోత్సహించాల్సిన అవసరం ఉందన్నారు. ద్రవ్యోల్బణం దిగిరావడం, జిఎస్‌టి అమలు,
సాధారణ వర్షపాతం వంటివి రెపోరేట్లను తగ్గించేందుకు దోహదంచేసిందని గవర్నర్‌ వెల్లడించారు. గడచిన జూన్‌నెల తర్వాత అంతర్జాతీయగా ఆర్ధికవ్యవస్థ వృద్ధిబాటలో ఉందని, అమెరికా రెండోత్రైమాసికంలోమరింతగాపెరిగిందని ఆర్‌బిఐ గవర్నర్‌ వెల్లడించారు. మధ్యకాలిక రిటైల్‌ద్రవ్యోల్బణం 4శాతంగా ఉంటుందని అన్నారు. భారత్‌ రూపాయి మారకం విలువలు రెండేళ్ల గరిష్టస్థాయికి చేరింది. 63.82 రూపాయలుగా డాలరుతో చెలామణి అయింది. మంగళవారం ఇదే మారకం విలువలు 64.07గా ఉన్నాయి. ఆర్‌బిఐ పాలసీ వివరాలు వెల్లడి అయిన తర్వాత ఇన్వెస్టర్లు కొన్నిరంగాల్లో లాభాలస్వీకరణకు మొగ్గుచూపించారు. దేశీయంగా ఉన్న కంపెనీల వాటాలు దిగువస్థాయిలోనే ఉన్నాయి.